
E L Ő T E R J E S Z T É S

Sülysáp Város Önkormányzata Képviselő-testületének

2017. április 27-én tartandó munkaterv szerinti ülésére

4. napirendhez

Tárgy:
Beszámoló a fogorvosi körzetek 2016. évi munkájáról 
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 13. § (1) 4. pontja, valamint az egészségügyről szóló 1997. évi CLIV. törvény 152. § (1) bekezdése alapján a helyi önkormányzatok feladata az egészségügyi alapellátások körében a háziorvosi, a házi gyermekorvosi, a fogorvosi és a védőnői ellátásról gondoskodni, amit önkormányzatunk – a védőnői ellátás kivételével – feladat-ellátási szerződések keretében biztosít.

A megfelelő ellátás fenntartása érdekében elengedhetetlen a folyamatos tájékozódás a különböző egészségügyi területeken folyó munkáról, ezért évről évre bekérjük a településünkön működő egészségügyi szakemberek beszámolóit a szakterületük állapotáról.

Jelen előterjesztés keretén belül kérem a fogorvosi körzetek beszámolóinak szíves megtárgyalását és elfogadását.

…/2017. (IV. 27.) ÖKT határozati javaslat

Sülysáp Város Önkormányzatának Képviselő-testülete a Dentaform Kft. beszámolóját az I. sz. fogorvosi körzet 2016. évi munkájáról elfogadja.
Határidő: azonnal
Felelős: polgármester
…/2017. (IV. 27.) ÖKT határozati javaslat

Sülysáp Város Önkormányzatának Képviselő-testülete Dr. Glonek Ibolya fogorvos beszámolóját az II. sz. fogorvosi körzet 2016. évi munkájáról elfogadja.

Határidő: azonnal
Felelős: polgármester
Sülysáp, 2017. április 20.

Horinka László s.k.


polgármester

1. MELLÉKLET – Süly és Szőlős

2. MELLÉKLET – Sáp
Tájékoztatás a Sülysápi II. sz. Fogászat 2016. évi működéséről
Területi felosztás szerint az alábbi utcák tartoznak a rendelőhöz:

Utcák: Katona József, Rákóczi, Zrínyi, Ady, Petőfi, Dózsa György, Kossuth Lajos, Alkotmány, Forrói, Jókai Mór, Templom, Új, Dankó, Dányi, Béke, szabadság, 

Szent Imre, Magdolna 1-24, Szilvafasor, Losonczi, Kodály Zoltán, Vasút 1-77, Árpád, Határ, Deák Ferenc, Arany János, Szondy, Bogdán Flórián.

Terek: Kossuth, Szent István, Gáspár István köz

Település részek: Dűlők /3/, Jakabszállás, Sándorszállás, Kisteleg, Cirokvölgy, Nagyoszlár, Kisoszlár

A fogászati rendelés 4+1 rendszerben működik- 4 nap felnőtt, 1 nap iskolafogászat.

A fogászati ellátás előjegyzés alapján történik, kivéve a sürgősségi eseteket, kismamákat, akiket soron kívül látunk el, a gyerekeket mindig előre vesszük.

Az elmúlt évben a statisztikai adatok alapján az ellátottak száma: 1723 fő

Felnőtt 18-62 évig:
566 fő

Gyermek 18 év alatt
801 fő / kivéve csoportos szűrés 819 fő/

Nyugdíjas 62 év felett
356 fő

Beavatkozások alapján /végleges/ tömések száma:1348, gyökértömés: 259 /csatornánként/, fogeltávolítás: 137, fogkő eltávolítás: 222

Rendszeres szűrések:

Felnőttek szűrése évente egyszer kötelező, melyről szűrővizsgálati igazolást adunk.

Minden évben egy alkalommal az idősek otthonába is kimegyünk szűrést végezni.

Ha szükséges a kezeléseket / foghúzás, fogpótlás készítés/ ott helyben elvégezzük.

Terheseket a védőnő küldi át kötelező szűrésre.

Az iskolásokat a rendelőben, az óvodásokat az óvodában tanévenként kétszer –ősszel és tavasszal-szűrjük az iskolafogászati napokon.

2016 évben 540 gyermeket szűrtünk a két félévben.

A szűrés eredményéről igazolást adunk, melyet a pedagógusok eljuttatnak a szülőknek.

A kezelés szülői írásos beleegyezés alapján történik, a szülő és a gyermek belátására van bízva. Akiknek szükséges és kérik a kezelést, azokat ellátjuk.

Fogeltávolítás előtt, gyógyszerszedés esetében vérnyomást ellenőrzünk és az alaposabb kivizsgálás érdekében megkonzultáljuk az őt kezelő háziorvosával.

Influenza járvány idején nagyobb elővigyázatossággal járunk el.

Sülysáp, 2017-04-10
Tisztelettel:


___________________________


Dr. Glonek Ibolya

fogorvos

